Source: http://www.csaladipenzmagazin.hu/2009/05/14/villamperek/
Timestamp: 2018-01-19 03:51:02
Document Index: 34818761

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

Villámperek
2009. május 14. csütörtök Írta: Dr. Szász Tibor Szólj hozzá
Az igazságügyi kormányzat töretlen célja a peres eljárások felgyorsítása, lerövidítése.
A parlament előtti törvényjavaslat a vállalkozások közötti perek külön eljárási rendjét hozná létre. A bíróságok munkaterhe csökken, ha a felek a per előtt együttműködésre, egyeztetési eljárásra kötelezettek.
A bírák tehermentesítése jegyében kisebb jelentőségű eljárási cselekményeknél bírósági titkár vagy bírósági ügyintéző is eljárhat.
A kiszabható pénzbírság összege jelentősen megnövekszik, ha valamelyik fél nem jóhiszeműen gyakorolja perbeli jogait, akkor akár 5 Millió forintig terjedő pénzbírsággal sújtható.
Perindítás előtt a felek kötelesek megkísérelni a megegyezést. A perbeli felek kötelesek egymással teljeskörűen közölni ténybeli és jogi álláspontjukat, a bizonyítékok csatolásával. A keresetlevél benyújtása és a perbeli egyéb iratok előterjesztése elektronikus úton történik.
A tárgyaláson elektronikusan kerül rögzítésre a jegyzőkönyv, a tárgyalás elhalasztását megelőzően a felek kérhetik a jegyzőkönyv azonnali papír alapon való átadását.
A tárgyaláson kihirdetett ítélet rendelkező részét a bíróság jegyzőkönyvbe foglalja.
A keresetlevél egy később megjelenő jogszabályban meghatározott formanyomtatványon nyújtandó be.
A közhiteles nyilvántartásokból lekérdezhető adatok igazolására a fél nem köteles, azokat a bíróság szerzi be.
Az alperesnek a bíróság által megküldött keresetlevélre 15 napon belül nyilatkoznia kell.
A bíróság tárgyalás-előkészítő egyeztetést tart, ennek során a felek előterjesztik indítványaikat. Itt nem feltétlenül szükséges a személyes jelenlét, a bíróság a felek nyilatkozatait beszerezheti telekommunikációs, informatikai eszközök révén is.
Az egyeztetés alapján a bíróság végzést hoz az eljárás menetrendjéről.
Az első tárgyalás főszabályként a keresetlevél bírósághoz való beérkezésétől számított három hónapon belül kitűzésre kerül.
A tárgyalás elhalasztása esetén a folytatólagos tárgyalás három hónapon belül kitűzendő úgy, hogy ezen időponton belül több tárgyalás, egymást követő tárgyalási napokon megtartható legyen.
A bizonyítási indítványokat már az első tárgyalási napon elő kell terjeszteni. A bíróság a fél kérelmére fellebbezéstől függetlenül előzetesen végrehajthatóvá nyilváníthatja a pénzkövetelés megfizetésére vonatkozó ítéletet.
A másodfokú bíróság tárgyalás nélkül határoz, kivéve, ha bármelyik fél tárgyalás kitűzését kéri.
Ha tárgyalásra nem kerül sor, a bíróság hatvan napon belül határoz.
A felülvizsgálat során a Legfelsőbb Bíróság a felülvizsgálati kérelem beérkezésétől számított 60 napon belül dönt.
A jogerős ítélet rendelkező része a cégközlöny honlapján a peres felek nevének feltűntetésével közzétételre kerül, ahol bárki megtekintheti.
A jogszabályi rendelkezések bevezetéséhez kellő idő szükséges, a hatálybalépés tervezett időpontja 2011. január 1.
buy essay cheap online custom personal essay essay writing on why you are joining collage homework for kids order admission essay